కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రాహుల్ ద్రవిడ్‌కి ఊరట.. ఫిర్యాదు కొట్టివేత
రిటైర్మెంట్ తర్వాత కూడా భారత క్రికెట్‌కి తన వంతు సేవల్ని రాహుల్ ద్రవిడ్ అందిస్తున్నాడు. అలాంటి ద్రవిడ్‌కి విరుద్ధ ప్రయోజనాల అంశం కింద నోటీసులు పంపిస్తారా..? ఇది మాజీ క్రికెటర్లని భారత క్రికెట్‌కి దూరం చేయడమేనని ఇటీవల భారత దిగ్గజ క్రికెటర్లు గళమెత్తారు.
Samayam Telugu | Updated:
Nov 15, 2019, 07:58AM IST
రాహుల్ ద్రవిడ్‌కి ఊరట.. ఫిర్యాదు కొట్టివేత
హైలైట్స్
రాహుల్ ద్రవిడ్‌కి ఇటీవల బీసీసీఐ ఎథిక్స్ ఆఫీసర్ నోటీసులు
విరుద్ధ ప్రయోజనాల అంశం కింద వివరణ ఇవ్వాలని ఆదేశం
ఎన్‌సీఏ డైరెక్టర్, ఇండియా సిమెంట్స్‌లో వైస్ ప్రెసిడెంట్‌గా ద్రవిడ్
హుందాగా వివరణ ఇచ్చిన ద్రవిడ్.. ఫిర్యాదు కొట్టివేత
విరుద్ధ ప్రయోజనాల అంశం కింద ఇటీవల బీసీసీఐ ఎథిక్స్ ఆఫీసర్ డీకే జైన్ నుంచి నోటీసులు అందుకున్న భారత మాజీ కెప్టెన్ రాహుల్ ద్రవిడ్‌కి ఊరట లభించింది. ప్రస్తుతం నేషనల్ క్రికెట్ అకాడమీ (ఎన్‌సీఏ)‌కి డైరెక్టర్‌గా ఉన్న రాహుల్ ద్రవిడ్ .. ఐపీఎల్‌లో చెన్నై సూపర్ కింగ్స్ యాజమాన్యానికి చెందిన ఇండియా సిమెంట్స్‌లోనూ వైస్ ప్రెసిడెంట్‌గా ఉండటం విరుద్ధ ప్రయోజనాల కిందకి వస్తుందని ఇటీవల ఫిర్యాదు అందింది. దీనిపై విచారణ జరిపిన డీకే జైన్.. వివరణ ఇవ్వాలని రాహుల్ ద్రవిడ్‌కి నోటీసులు పంపారు.
Read More: షమీ బంతికి నోరెళ్లబెట్టిన రహీమ్.. క్లీన్‌బౌల్డ్
భారత-ఎ, అండర్-19 టీమ్స్ కోచ్‌గా పనిచేసిన రాహుల్ ద్రవిడ్.. యువ క్రికెటర్లని టీమిండియాకి అందించడంలో క్రియాశీలక పాత్ర పోషించాడు. అలాంటి ద్రవిడ్‌కి నోటీసులు పంపిస్తారా..? ఇది మాజీ క్రికెటర్లని భారత క్రికెట్‌కి దూరం చేయడమేనని దిగ్గజ క్రికెటర్లు అనిల్ కుంబ్లే, సౌరవ్ గంగూలీ, వెటరన్ స్పిన్నర్ హర్భజన్ సింగ్ తదితరులు మండిపడ్డారు. అయితే.. నోటీసులపై హుందాగా సమాధానమిచ్చిన రాహుల్ ద్రవిడ్.. ఇండియా సిమెంట్స్‌లో వైస్ ప్రెసిడెంట్‌గా తాను ఉన్నప్పటికీ ప్రస్తుతం లాంగ్ లీవ్‌లో ఉన్నట్లు వివరణ ఇచ్చాడు. దీంతో.. అతనిపై ఉన్న విరుద్ధ ప్రయోజనాల ఫిర్యాదుని డీకే జైన్ తాజాగా కొట్టివేశారు.
Read More: బంగ్లాపై టెస్టులో రోహిత్ శర్మ టీ20 షాట్.. ఔట్
మధ్యప్రదేశ్ క్రికెట్ సంఘం సభ్యుడిగా ఉన్న సంజీవ్ గుప్తా ఇటీవల రాహుల్ ద్రవిడ్‌తో పాటు సచిన్ టెండూల్కర్, సౌరవ్ గంగూలీ, వీవీఎస్ లక్ష్మణ్ తదితరులపై విరుద్ధ ప్రయోజనాల అంశం కింద బీసీసీఐ ఎథిక్స్ ఆఫీసర్‌కి ఫిర్యాదు చేశాడు. దీంతో.. క్రికెట్ సలహా కమిటీ అప్పట్లో గంగూలీ, సచిన్, లక్ష్మణ్ రాజీనామా చేయాల్సి వచ్చింది. ఇటీవల దిగ్గజ క్రికెటర్ కపిల్‌దేవ్ కూడా విరుద్ధ ప్రయోజనాల కింద నోటీసులు అందుకున్న విషయం తెలిసిందే. మొత్తంగా.. సౌరవ్ గంగూలీ.. బీసీసీఐ అధ్యక్షుడిగా బాధ్యతలు చేపట్టిన తర్వాత ఈ విరుద్ద ప్రయోజనాల అంశంపై సుదీర్ఘంగా చర్చించినట్లు తెలుస్తోంది.
Read More: 10ఏళ్ల తర్వాత మళ్లీ పాక్ గడ్డపై టెస్టు క్రికెట్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.